ACORDO DO PLENO DO CONCELLO DE MONDARIZ BALNEARIO POLO QUE SE APROBA O ESTABLECEMENTO DO PREZO PÚBLICO POLA PRESTACIÓN DO SERVIZO DE CAMPAMENTOS URBANOS
ADMINISTRACIÓN LOCAL — Municipal — Mondariz-Balneario (Outros documentos, notificacións e informacións públicas, 26/06/2020)

Ao non presentarse reclamacións durante o prazo de exposición ao público, queda automaticamente elevado a definitivo o acordo plenario provisional do Concello de Mondariz Balneario sobre establecemento e o acordo regulador de prezos públicos, cuxo texto íntegro se fai público, en cumprimento do artigo 70.2 da Lei 7/1985, de 2 de abril, Reguladora das Bases do Réxime Local. De conformidade co artigo 41 do Texto Refundido da Lei Reguladora de Facendas Locais aprobado por Real Decreto Lexislativo 2/2004, de 5 de marzo, establécese a presente ordenanza do prezo público pola prestación do servizo de campamento urbanos Entendese por campamentos urbanos a efectos desta ordenanza a realización no concello de Mondariz Balneario de actividades lúdico-educativas que promovan a conciliación familiar. Constitúe o feito impoñible deste prezo público, a prestación do servizo de actividade servizo de campamento urbanos para a realización de actividades lúdico-educativas que promovan a conciliación familiar. Obrígase ao pago dos prezos públicos regulados nesta ordenanza, aquelas persoas que soliciten a inscrición nos campamentos descritas no artigo anterior da presente ordenanza que promova o Concello de Mondariz Balneario. As cotas líquidas pola efectividade destes prezos públicos recaerán sobre as persoas titoras das crianzas menores de idade. A persoa obrigada ao pago deberá: A obrigación de pagar o prezo público regulador na presente ordenanza, nace no momento da inscrición ou matriculación na actividade que se vaia a realizar. A contía do prezo público regulado nesta ordenanza, será a que a continuación se relaciona: Hasta 8 días 10,00 € De 8 a 15 días 15,00 € De máis de 15 días 20,00 € 1.- De conformidade co previsto no apartado 2º do artigo 44 do Texto Refundido da Lei reguladora das Facendas Locais, as cotas indicadas no artigo anterior, quedarán bonificadas nos seguintes casos: Cando na mesma unidade familiar haxa máis dunha persoa participante, aplicaranse as seguintes bonificacións: Deberán achegar libro de familia para acreditar este extremo. Son membros computables da unidade familiar: En todo caso, con independencia dos ingresos, as familias numerosas terán dereito a unha bonificación do 50% para a segunda e seguintes persoas da unidade familiar que participan na actividade. A condición de familia numerosa acreditarase mediante copia compulsada do titulo de familia numerosa en vigor. O prazo para presentación de solicitudes será o que oportunamente indique a convocatoria realizada polo Concello. As persoas interesadas en ser beneficiarias dos servizos mencionados presentarán na oficina Concello, a solicitude de inscrición nos modelos oficiais. Igualmente deberán comunicar calquera variación que se produza posteriormente. O importe do prezo público deberá ser ingresado na entidade bancaria que se determine ao efecto. En ningún caso se procederá á devolución do importe ingresado, salvo que non se preste o servizo por causa imputable á propia administración municipal A débeda poderá esixirse polo procedemento administrativo de prema. Contra o presente Acordo, conforme ao artigo 19 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, poderase interpor polo interesados recurso contencioso-administrativo, no prazo de dous meses contados a partir do día seguinte ao da publicación deste anuncio no Boletín Oficial da Provincia, ante o Tribunal Superior de Xustiza de Galicia. En Mondariz Balneario, a 22 de xuño de 2020. O alcalde. Geoffrey Michael Garries De Orduña